
REFERAT DE APROBARE A PROIECTULUI DE HOTĂRÂRE

Secțiunea 1
Titlul proiectului de hotărâre

Proiect de hotărâre privind modificarea şi aprobarea Statului de funcţii 
pentru Direcția Poliţiei Locale Timişoara 


Secțiunea a 2-a
Motivul emiterii proiectului de hotărâre

1. Descrierea situației actuale
Având în vedere prevederile art. 477, alin. (1), art. 478 din O.U.G. nr. 57/2019 privind Codul administrativ, cu modificările și completările ulterioare în carieră, funcţionarul public poate promova în funcţia publică, în condiţiile legii.
Ținând cont de prevederile art. 477, alin. (1), art. 478 din O.U.G. nr. 57/2019 privind Codul administrativ, cu modificările și completările ulterioare, coroborat cu art.125 din H.G. nr.611/2008 pentru aprobarea normelor privind organizarea şi dezvoltarea carierei funcţionarilor publici, cu modificările și completările ulterioare, funcţionarul public poate promova în funcţia publică, în condiţiile legii, iar promovarea în grade profesionale nu este condiţionată de existenţa unui post vacant. Promovarea în funcţia publică de execuţie în gradul profesional imediat superior celui deţinut de funcţionarul public se face prin concurs sau examen, organizat semestrial de către instituţia publică, prin transformarea postului ocupat de funcţionarul public, ca urmare a promovării concursului sau examenului, în limita funcţiilor publice rezervate promovării, cu încadrarea în fondurile bugetare alocate.
În conformitate cu prevederile art. 479 alin.(1), cu excepția literei b) din O.U.G. nr. 57/2019 privind Codul administrativ, cu modificările și completările ulterioare, pentru a participa la concursul sau examenul de promovare în grad profesional, funcţionarul public trebuie să îndeplinească cumulativ următoarele condiţii:
· să aibă cel puţin 3 ani vechime în gradul profesional al funcţiei publice din care promovează;
· să fi obţinut cel puţin calificativul "bine" la evaluarea performanţelor individuale în ultimii 2 ani de activitate;
· să nu aibă o sancţiune disciplinară neradiată.

2. Schimbări preconizate și rezultate așteptate
Având în vedere Raportul final nr.15704 din 09.12.2019 încheiat cu ocazia desfăşurării examenului de promovare în gradul profesional imediat superior celui deținut, organizat în data de 02.12.2019 – proba scrisă şi 05.12.2019 – interviul, pentru funcționarii publici din cadrul Direcției Poliției Locale Timișoara, solicităm transformarea posturilor ocupate de persoanele care au susţinut și promovat examenul de promovare în gradul profesional imediat superior celui deținut, astfel:

	Funcția existentă
	Nr.
posturi
	Mutația intervenită
	Funcția modificată

	Polițist local, clasa III, grad profesional asistent
	1
	Transformare posturi prin promovare
	Polițist local, clasa III, grad profesional principal

	Polițist local, clasa III, grad profesional principal
	6
	
	Polițist local, clasa III, grad profesional superior

	Consilier, clasa I, grad profesional principal
	2
	
	Consilier, clasa I, grad profesional superior

	Polițist local, clasa I, grad profesional asistent
	15
	
	Polițist local, clasa I, grad profesional principal

	Polițist local, clasa I, grad profesional principal
	3
	
	Polițist local, clasa I, grad profesional superior



În vederea eficientizării activității instituției, a reducerii cheltuielilor de personal și ținând cont de prevederile art. 409, alin. (1) și alin. (3), lit. b) din O.U.G. nr. 57/03.07.2019 privind Codul administrativ, cu modificările și completările ulterioare, propunem transformarea a trei funcții publice vacante după cum urmează:
· funcția publică vacantă de polițist local, clasa I, gradul profesional asistent, la Biroul Ordine Publică și Intervenție Rapidă, ID 395582 se desființează și se înființează un post vacant de polițist local, clasa III, gradul profesional asistent, în cadrul Biroului Ordine Publică și Intervenție Rapidă;
· funcția publică vacantă de polițist local, clasa I, gradul profesional superior, la Biroul Ordine Publică și Intervenție Rapidă, ID 395443 se desființează și se înființează un post vacant de polițist local, clasa III, gradul profesional asistent, în cadrul Biroului Ordine Publică și Intervenție Rapidă;
· funcția publică vacantă de referent, clasa III, gradul profesional superior, la Compartiment Logistic, ID 395369 se desființează și se înființează un post vacant de polițist local, clasa III, gradul profesional asistent, în cadrul Biroului Ordine Publică și Intervenție Rapidă;

          Conform art. 407 din O.U.G. nr. 57/03.07.2019 privind Codul administrativ, cu modificările și completările ulterioare, propunem transformarea următoarei funcții contractuale:

· funcția contractuală vacantă de agent de securitate (guard), la Serviciul Pază Obiective se desființează și se înființează o funcție publică specifică vacantă de polițist local, clasa III, gradul profesional asistent, în cadrul Biroului Ordine Publică și Intervenție Rapidă.

În baza art. 476, art. 477, alin. (1) şi art. 478 din din O.U.G. nr. 57/2019 privind Codul administrativ, cu modificările și completările ulterioare, coroborat cu art. 125 din H.G. nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificarile şi completările ulterioare;
În conformitate cu legea nr. 153/2017 Lege-cadru privind salarizarea personalului plătit din fonduri publice coroborat cu Hotărârea Consiliului Local al Municipiului Timișoara nr. 549 din 20.12.2017 privind stabilirea salariilor de bază pentru personalul din cadrul Direcției Poliției Locale Timișoara și a Ordonanței de Urgență nr. 79/08.11.2017 pentru modificarea și completarea Legii nr. 227/2015 privind Codul fiscal.

3. Alte informații
Precizăm că modificările solicitate nu impun creșterea numărului de posturi în organigrama instituției. 

4. Concluzii
Având în vedere considerentele expuse, propunem aprobarea Statului de funcții pentru Direcția Poliției Locale Timișoara, conform anexei.

